CELEX: 62019CN0865
Language: bg
Date: 2019-11-27 00:00:00
Title: Дело C-865/19: Преюдициално запитване от tribunal d'instance de Rennes (Франция), постъпило на 27 ноември 2019 г. — Caisse de Crédit Mutuel Le Mans Pontlieue/OG

17.2.2020   
            
            
               BG
            
            
               Официален вестник на Европейския съюз
            
            
               C 54/34
            
         
      Преюдициално запитване от tribunal d'instance de Rennes (Франция), постъпило на 27 ноември 2019 г. — Caisse de Crédit Mutuel Le Mans Pontlieue/OG
      (Дело C-865/19)
      (2020/C 54/37)
      Език на производството: френски
      
         Запитваща юрисдикция
      
      Tribunal d'instance de Rennes
      
         Страни в главното производство
      
      
         Ищец: Caisse de Crédit Mutuel Le Mans Pontlieue
      
         Ответник: OG
      
         Преюдициален въпрос
      
      При положение че годишният процент на разходите по кредит на потребител е 5,364511 %, допуска ли правилото, установено в директиви 98/7/ЕО от 16 февруари 1998 г. (1), 2008/48/ЕО от 23 април 2008 г. (2) и 2014/17/ЕС от 4 февруари 2014 г. (3), съгласно което в текста на френски език „Le résultat du calcul est exprimé avec une exactitude d'au moins une décimale.Si le chiffre de la décimale suivante est supérieur ou égal à 5, le chiffre de la première décimale sera augmenté de 1“ [в текста на български език „Резултатът от изчислението се изразява с точност до поне един знак след десетичната запетая. Ако една цифра след десетичната запетая е по-голяма или равна на 5, предхождащата я цифра след десетичната запетая се увеличава с едно“], да се приеме за точен годишен процент на разходите от 5,363 %?
      
         (1)  Директива 98/7/ЕО на Европейския парламент и на Съвета от 16 февруари 1998 година за изменение на Директива 87/102/ЕИО относно сближаването на законовите, подзаконовите и административните разпоредби на държавите членки относно потребителския кредит (ОВ 1998, L 101, стр. 17; Специално издание на български език, 2007 г., глава 15, том 4, стр. 210).
      
         (2)  Директива 2008/48/ЕО на Европейския парламент и на Съвета от 23 април 2008 година относно договорите за потребителски кредити и за отмяна на Директива 87/102/ЕИО на Съвета (ОВ 2008, L 133, стр. 66).
      
         (3)  Директива 2014/17/ЕС на Европейския парламент и на Съвета от 4 февруари 2014 година относно договорите за кредити за жилищни недвижими имоти за потребители и за изменение на директиви 2008/48/ЕО и 2013/36/ЕС и Регламент (ЕС) № 1093/2010 (ОВ 2014, L 60, стр. 34).